Legal Document

Category: 43

Text:
14. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 249 της 23/28 Ιουν. 1993 (ΦΕΚ Α΄ 108) Περί Εμπορικών Αντιπροσώπων. Έχοντας υπόψη: 1.Την διάταξη του άρθρ. 15A, που προστέθηκε στο Νόμ. 2000/91 με το άρθρ. 70 του Νόμ. 2065/92, όπως συμπληρώθηκε με τη διάταξη του άρθρ. 21 του Νόμ. 2081/92 (ΦΕΚ 113/Α και 154/Α). 2)Την διάταξη του άρθρ. 29A του Νόμ. 1558/85, που προστέθηκε με το άρθρ. 27 του Νόμ. 2081/91 (Α΄ 154). 3)Την Πράξη 164 της 16 Δεκ. 1992 του Υπουργικού Συμβουλίου (ΦΕΚ 201/Α/23.12.92) «Παράταση της προθεσμίας του άρθρ. 15A του Νόμ. 2000/1991». 4)Την αριθ. 1839/92 απόφαση της Επιτροπής Τιμών και Εισοδημάτων. 5)Το γεγονός ότι δεν προκαλείται δαπάνη σε βάρος του κρατικού προϋπολογισμού από την εφαρμογή των διατάξεων του παρόντος. 6)Την αριθ. Υ.1942/9.12.92 κοινή απόφαση του Πρωθυπουργού και του Υπουργού Εμπορίου περί ανάθεσης αρμοδιοτήτων στον Υφυπουργό Εμπορίου (ΦΕΚ 725/Β/9.12.92). 7)Την αριθ. 342/93 Γνωμοδότηση του Συμβουλίου της Επικρατείας, με πρόταση του Υπουργού Εθνικής Οικονομίας και του Υφυπουργού Εμπορίου, αποφασίζουμε: Άρθρ.1.-(Αντικαθίσταται η παρ. 3 του άρθρ. 1 του Π.Δ. 219/1991, ανωτ. αριθ. 13). Άρθρ.2.-1.Η κατά το άρθρ. 1 του παρόντος εγγραφή στο Επιμελητήριο γίνεται εφόσον ο ενδιαφερόμενος προσκομίσει α)απολυτήριο τουλάχιστον Λυκείου β)πιστοποιητικό ποινικού μητρώου από το οποίο να προκύπτει ότι δεν έχει καταδικασθεί για κακούργημα ή για πλημμέλημα κλοπής, υπεξαίρεσης, απάτης, υπεξαίρεσης στην υπηρεσία, πλαστογραφία, πλαστογραφία ή κατάχρηση ενσήμων, απιστία, ψευδορκία, συκοφαντική δυσφήμιση, δόλια χρεωκοπία, καταδολίευση δανειστών, τοκογλυφία, λαθρεμπορία, εμπορία ναρκωτικών και εγκλήματα περί το νόμισμα γ) πιστοποιητικό ότι δεν τελεί υπό δικαστική απαγόρευση ή αντίληψη και δ)πιστοποιητικό μη πτωχεύσεως. Σελ. 154,12 Τεύχος 1210 - Σελ. 20 2.Σε περίπτωση κατά την οποία επιθυμεί να ασκήσει το ανωτέρω επάγγελμα Έλληνας ή Ομογενής ή άλλος Κοινοτικός υπήκοος προερχόμενος από άλλο Κράτος μέλος των Ευρωπαϊκών Κοινοτήτων, ως πιστοποιητικό Ποινικού Μητρώου και Πιστοποιητικό μη πτωχεύσεως θεωρούνται τα πιστοποιητικά που έχουν εκδοθεί από τις αρμόδιες αρχές Κράτους μέλους καταγωγής ή προέλευσης σύμφωνα με το άρθρ. 2 του Π.Δ. 530/1991 «Διευκόλυνση του δικαιώματος εγκατάστασης και της ελεύθερης παροχής υπηρεσιών (Α.205). 3.Για την εγγραφή εταιρείας κάθε είδους προσάγονται στο Επιμελητήριο και τα έγγραφα που αποδεικνύουν τη νομιμοποίηση και εκπροσώπησή της. Στην περίπτωση αυτή τα πιστοποιητικά της προηγουμένης παραγράφου του παρόντος άρθρου αναφέρονται στο πρόσωπό του ή των νομίμων εκπροσώπων της εταιρείας. Άρθρ.3.-Το υφιστάμενο, κατά την έναρξη ισχύος του παρόντος Π.Δ/τος, υπόλοιπο του Λογαριασμού υπό τον τίτλο «Λογαριασμός Επιτροπής του άρθρ. 3 του Νόμ. 307/1976» του Εμπορικού και Βιομηχανικού Επιμελητηρίου Αθηνών διατίθεται στους Συνδέσμους Αντιπροσώπων με Απόφαση του Υπουργού Εμπορίου. Άρθρ.4.-Από την έναρξη ισχύος του παρόντος καταργούνται οι διατάξεις του Νομ. 307/1976 όπως τροποποιήθηκαν με τους Νόμ. 504/1976, 1746/1988 και 1934/1990 εκτός των άρθρ. 13 και 14, καθώς και οι διατάξεις του άρθρ. 3 του Π.Δ. 219/1991. Άρθρ.5.-Η ισχύς του παρόντος Π.Δ/τος αρχίζει από τη δημοσίευσή του στην Εφημερίδα της Κυβέρνησης. 11.Γ.ε.14 Εμπορικοί Αντιπρόσωποι